La Folliaz
La Folliaz isch de Name van ara ehemaliga politische Gmiin im Glanebezirk vam Kanton Fribùrg gsi.

D Gmiin isch zum 1. Jenner 2005 entstane us de Fusion va de Gmiine Lussy ù Villarimboud. Si hed uf en 1. Jenner 2020 mit Villaz-Saint-Pierre zur nüe Gmiin Villaz fusioniert.

Geografi 
La Folliaz isch 5 km nordöschtlich vam Bezirkshùùptort Romont im Fribùrger Mittelland gläge. Zue de Gmiin La Folliaz hei d Dörfer Lussy ù Villarimboud met am Wiiler Macconnens ghört. Zwüsche da beede Ortsteel Lussy u Villarimboud, wa ned vrbune si gsi, isch d Gmiin Villaz-Saint-Pierre glega. Va de Gmiinflechi si 74,6 % landwirtschaftlichi Flechi, 18,6 % Waud, 6,5 % Sidligsflechi ù 0,3 % schüschtigi Flechi gsi. Nachpuurgmiine va La Folliaz si Châtonnaye, Torny, La Brillaz, Chénens, Villorsonnens, Villaz-Saint-Pierre ù Romont im Kanton Fribùrg ù Villarzel im Kanton Waadt gsi.

Iiwoner 
Quela: Bundesamt für Statistik 2019

De Uusländeraateel isch 2010 bi 4,5 % gläge.

Religion 
87,3 % va de Iiwoner si im Jaar 2000 römisch-katholisch gsii, 5,9 % evangelisch-reformiert.

Spraach und Tialäkt 
Bi de Vouchszelig 2000 hii va de 827 Yywoner 96,5 % Franzöösisch aus Hùùptspraach aaggää, 2,2 % Tüütsch ù 1,3 % anderi Spraache.

De aut frankoprovenzalisch Patois hii im Jaar 2000 na iigene Aagabe na 19 va de 827 Iiwohner ggredt.

Literatur

Weblink 

 www.lafolliaz.ch

Fuessnote 

Ort (Kanton Friburg)